**Айдарлы негізгі мектебінде 2018 жылдың 12 – 18 қараша аралығында «Жол жүрісі қауіпсіздігі апталығы»атты өткізілген акцияның**

**анықтамасы**

**Мақсаты:** оқушыларға жолда жүру қауіпсіздігі туралы түсінік беру. Ережені есте сақтау арқылы білгендерін пайдалана білуді тұрақты дағдыға айналдыру; оқушыларды жол ережелерін бұлжытпай орындауға; сақтыққа тәрбиелеу.

Осыған орай мектебімізде апталықтың іс-шаралар жоспары құрылып, бекітілді. Қарашаның 12 – сі апталықтың ашылуы жол жүрісі қауіпсіздігі туралы видеороликтің көрсетіліуінен басталды. Жоғары сыныптың балаларына жол ережесін есте сақтауы керек екендігіне аса көңіл аударылды. Жол үстінде ережені сақтамағандықтан болып жатқан қайғылы оқиғалар туралы мәліметтер оқылды.Акцияның ашылу барысында оқушыларға осындай іс – шара өткізілуі туралы ақпарат берілді. 2005 жылдың 26 қазанында БҰҰ-ның Бас Ассамблеясының бастамасымен қарашаның үшінші жексенбісі жол-көлік оқиғасының құрбандарын Дүниежүзілік еске алу күні болып бекітілген болатын. Аталмыш күн аясында «Жол жүрісі қауіпсіздігі апталығы» республикалық акциясы өткізілуде. Бұл акцияның мақсаты – жол-көлік оқиғасында көз жұмғандарды еске алу және ауыр қазаға ұшыраған отбасылардың қайғысына ортақтасу, өзара сыйластық, жолда қауіпсіздік ережесін сақтау, жүргізушілердің мәдениетін арттыру тұрғысынан жол қозғалысы қатысушыларының санасын өзгертуде әлеуетті қоғамдық қолдау көрсету болып табылады. «Жол жүрісі қауіпсіздігі апталығы » атты апталығында бастауыш сынып оқушыларына «Жолдос көмекке асығады» атты анимациялық мультфильм көрсетілді. Өткізген бастауыш сынып мұғалімі Бекжанова С.А. 14 – ші қараша күні Рахматулина К.М. 5 – 9 сынып оқушыларына «Жолда жүру ережелері» тақырыбында түсіндірме сабақ өткізді. 15 – ші қарашада Рақышев Е.Т. 1 – 9 сынып оқушыларына «Жолда жүру қауіпсіздігі» атты тәрбие сағатын өткізді. Апталықтың соңғы күні спорттық жарыс ұйымдастырылып, балала рмен эстафеталық ойындар ойнатылды.Осы апталық барысында мектеп оқушылары өздеріне көп мәлімет алды. Себебі біздің ауыл үлкен жолдың қасында орналасқан, сондықтан балаларға жол ережесін білуге және оны бұлжытпай орындау міндетті түрде керек.